<b>Bijsluiter</b>. De hyperlink naar het originele document werkt niet meer. Daarom laat Woogle de tekst zien die in dat document stond. Deze tekst kan vreemde foutieve woorden of zinnen bevatten en de opmaak kan verdwenen of veranderd zijn. Dit komt door het zwartlakken van vertrouwelijke informatie of doordat de tekst niet digitaal beschikbaar was en dus ingescand en vervolgens via OCR weer ingelezen is. Voor het originele document, neem contact op met de Woo-contactpersoon van het bestuursorgaan.<br><br>====================================================================== Pagina 1 ======================================================================

<pre>Oan de Hounsdyk tsjinoer Wiarda leit in fonkeljende diamant, “Dé Polder”.

Woansdei sil de rie “harkje nei: sa moai is de polder, greidefûgels top”. Dêrom dit skriuwen.

De “Polder Hounsdyk” is in útsûnderlik moai lânskip en wát in histoary, bûtengewoan. De
wiere fonkeljende ‘diamant’ is foarme troch machtich folle greidefûgels; it sjongt yn de
polder, myn hert sjongt der likens mei. Hiel folle binne der lyksa bliid fan.
Ferjit ek net dat der eartiids yn Fryslân 6000 polders wienen. Lykwols binne der no mar 100
moaije polders oerbleaun troch de ruilferkavels. Mar allinne “Dé Polder Hounsdyk” is sá ryk
en dat troch útsûnderlik folle greidefûgels.

Us pake wie al 100 jier ferlyn boer, op de pleats en fersoarge de polder mei de spinnekop. Us
heit de nije wimetor, fanôf 1937. Hy wie út en troch biste boer, prachtich fee. Fral ek wie er
sljocht mei de greidefûgels. Sadré ein febrewaris de earste “Alde Hij” by de wimetor op de
polderdyk stie, dan wie it feest op de pleats. Wat in passy. Wat in kultuer, “ús greidefûgels”
mei alles dat heart ta fryske tradysjes.
De passy fan ús heit, o, wat is dat besmetlik! Sa jong as ik wie swalke ik troch de polder al yn
de sechstiger jierren. Wat haw ik ek de natoer opsûge. It hat my o sa ferrykt, ik wie der
lokkich. Dizze enorme ynsperaasje troch it feest fan de greidefûgels liede ta sa folle goeds.
Mei myn maat Watto seine wy joh, de bern moatte al witte hoe moai de natoer is! Nim no
de oprjochting fan ús “Jeugd Fûgelwacht Goutum en omkriten”, al fanôf lang ferlyn. Folle fan
dizze bern binne hiel aktyf yn de natoer. Noch altiten wol ik sa graach dat de bern fan de
Zuidlanden de natoer diele, dêrta kinne wy de greidefûgels net misse. De boarne yn dit alles
leit yn de greidefûgels.
Myn suster krige eartiids ek ynspiraasje, de “Wimetor” dêr kamen wy faak. Myn suster, sy
skreau oer har gefoel, no, dat lient sa moai yn de rykdom fan de fryske taal en de polder. As
bern ûnder de wjukken fan de “tor” koe jin dreame oer letter … Ek dit leit deun tsjin de
flammende hertstocht fan alles dat yn de prachtige polder leit, ek ûnder en om de ‘tor’.
Jin frij en lokkich fiele, sjoch nei de foarmen fan wolkens en dream oer alles dat lokkich
makket. Dat is de krêft fan de fonkeljende diamant. En is it net sa, dat dizze pracht romte en
respekt fertsjinnet. Dus alteast moat de polder romte krije ek foar de greidefûgels.

Dus nét it buertskip “De Hem”
It plan fan de ‘Zuidlanden’ betsjut 7.000 huzen sette, yn 7 buertskippen, dy’t letter oan
elkoar breide wurde. De Gemeenterie hat al yn 2008 ûnthjitten dat respekt dien wurd oan
de bûtengewoan wichtige kultuer en skiednis, de boustiennen dêrfan binne by útstek de
Wurdumerfeart én de Polder Hounsdyk mei greidefûgels! De sfear en de skiednis hjirfan
foarmje it anker fan de siel foar de takomstige bewenners, sa sille hja harren fêst tige tús
fiele. Sa seit de gemeenterie en ik mei herte langsme.
Marrr… yn grutte tsjinstelling hat de ferantwurdelike wethâlder besletten en leit de
fonkeljende diamant dôf yn it nachtkastke om fral te ferjitten, ommers hy fynt de polder mar
lêstich!
Ûntwerp fan Ânne Venema, ornearre as te gast a “te gast artikel” oan LC mei winsk dat it artikel woansdei noch yn’e krante stiet en foto
</pre>

====================================================================== Einde pagina 1 =================================================================

<br><br>